แรงขายบิ๊กแคป ฉุด SET เช้าไหล 11 จุด
SET เช้าร่วง 11 จุด ตามต่างประเทศ เซ่นแรงขายบิ๊กแคป หลังญี่ปุ่นขยายกรอบบอนด์ยีลด์ดันเยนพลิกแข็งค่าเร็วกดเงินไหลออก รวมถึงกังวลเศรษฐกิจสหรัฐถดถอย
SET เช้าร่วง 11 จุด ตามต่างประเทศ เซ่นแรงขายบิ๊กแคป หลังญี่ปุ่นขยายกรอบบอนด์ยีลด์ดันเยนพลิกแข็งค่าเร็วกดเงินไหลออก รวมถึงกังวลเศรษฐกิจสหรัฐถดถอย
20 ธ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 11:18 น. อยู่ที่ 1,606.83 ลดลง 11.37 จุด หรือ 0.70% สูงสุดที่ 1,621.54 จุด ต่ำสุดที่ 1,606.83 จุด มูลค่าการซื้อขาย 2.13 หมื่นล้านบาท
สำหรับตลาดหุ้นไทยภาคเช้าร่วงไปแล้วกว่า 10 จุด ตามทิศทางตลาดต่างประเทศกังวลการปรับนโยบายการเงินของธนาคารกลางญี่ปุ่น (BOJ) โดยเฉพาะการปรับกรอบอัตราผลตอบแทนพันธบัตรอายุ 10 ปีของรัฐบาลให้กว้างขึ้น ทำให้เงินเยนดีดแข็งค่าขึ้นแรง ส่งผลให้เงินไหลออกจากตลาดหุ้น โดยเฉพาะตลาดหุ้นญี่ปุ่นร่วงไปกว่า 500 จุด รวมทั้งนักลงทุนกังวลต่อภาพรวมเศรษฐกิจสหรัฐที่จะเข้าสู่ภาวะถดถอย หลังเฟดยังคงใช้นโยบายทางการเงินที่เข้มงวด